VIDEO. TVR va difuza scurtmetrajul „Cadoul de Crăciun”, ajuns pe lista scurtă a nominalizărilor la Oscar din 2020.

Producţia românească este semnată de regizorul Bogdan Mureşanu, care a devenit al doilea român, după Cristian Mungiu, care ajunge pe lista scurtă de propuneri pentru Oscar.

Publicitate

Filmul îi are în distribuție pe actorii Adrian Văncică (Interpretul lui Celentano din Las Fierbinți), Ioana Flora sau Luca Toma.

Scurtmetrajului are 23 de minute şi se petrece în seara de 20 decembrie 1989. Spune povestea unei scrisori pentru Moş Gerilă.

În respectiva scrisoare, copilul a scris că tatăl său dorea moartea dictatorului Nicolae Ceauşescu.

Cadoul de Crăciun este făcut în coproducție cu TVR.

Când va fi dat de TVR?

Filmul va fi programat luni, 23 decembrie, de la ora 23.00 pe TVR 1 și TVR 1 HD, anunță postul TV.

Producția a fost premiată la mai multe festivaluri de film:

TIFF - Cel mai bun scurtmetraj la Zilele Filmului Românesc, 2018

Festival du cinéma méditerranéen de Montpellier - Menţiune specială, 2018

Cottbus - Marele Premiu, 2018

Premiile Gopo - Cel mai bun scurtmetraj, 2019

Premiul Academiei Europene de Film (EFA) pentru scurtmetraj, 2019

VIDEO. Cadoul de Crăciun - Trailer

Raul Bambu

raul.bambupaginademedia.ro